Diari Oficial de la Generalitat Valenciana


Sumari del DOGV 9989, del 21-11-2024 (2024/12311)

ORDE 16/2024, de 21 de novembre, conjunta de la Conselleria de Justícia i Interior i de la Conselleria de Medi Ambient, Infraestructures i Territori, per la qual s'adopten mesures excepcionals, a conseqüència del temporal de pluja i vent iniciat el 29 d'octubre de 2024 en la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9989

Data del DOGV
:   21-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12938

CVE
:   OQYC-Q-1398-40899

Data del document
:   21-11-2024

Organisme emissor
:   Conselleria de Medi Ambient, Infraestructures i Territori / Conselleria de Justícia i Interior

Tipus de document
:   Ordre

Descriptors 

:   * contaminació per vehicles automotors
    * documentació del vehicle
    * desastre natural
    * vehicle
    * inundació

Des del dia 28 d’octubre de 2024 la Comunitat Valenciana i, de manera molt especial, la província de València en el seu conjunt s’ha vist afectada per una DANA d’una intensitat i conseqüències tant en vides humanes com en danys a les infraestructures i béns materials sense precedents.

Des d’eixe dia s’han anat adoptant les mesures necessàries per a garantir que, en el transcurs de l’emergència, la ciutadania tinguera garantits els subministraments bàsics d’aigua, energia i comunicacions, funcionalitat del sanejament, la distribució d’aliments, l’accés a reparacions necessàries i neteja, les mesures higiènic sanitàries oportunes a cada moment, i tot això amb la finalitat última de garantir, de la millor manera possible, el normal desenrotllament de les activitats quotidianes i l’activitat segura de la societat en este context.

En este punt de l’emergència resulta necessari tornar a adoptar mesures extraordinàries per a evitar situacions que pogueren comprometre la seguretat i la salut dels ciutadans. Ens referim en este cas, a la massiva concentració en espais públics de vehicles que, producte del temporal han quedat inservibles o greument danyats, i que no són aptes per a circular. Així com també al seu abandó en espais públics limítrofs a vies circulatòries en semblant estat de danys greus objecte de la DANA.

S’estima que poden ser 100.000 i/o 200.000 els vehicles que han sigut retirats de l’espai públic i/o privat d’ús públic o privat –segons diverses informacions–. Estos ham quedat apilats i acumulats en els nostres carrers, avingudes, caixers de riu, parcs, i altres espais públics, carreteres, garatges, etc. i serà necessària la seua retirada urgent per a garantir la lliure circulació i el pas dels servicis públics i d’emergències. Sense la seua retirada no hauria sigut possible la realització de les tasques de salvament i d’emergència imprescindibles.

Eixos vehicles han sigut depositats en diferents espais públics municipals, així com uns altres que la direcció de l’emergència va considerar més idonis i més accessibles de cara a la urgència de la seua retirada i la necessària operativitat de les accions de retirada i neteja de les vies públiques d’elements que actuaven en la pràctica com a veritables barreres que impossibilitaven i/o dificultaven les operacions dels servicis públics i de tornada a la normalitat.

Inclús, encara que com a elements més aïllats, encara es poden trobar determinats vehicles que, sense interferir en el trànsit i en la circulació, es troben abandonats en zones limítrofes a les vies de circulació.

En tot cas, si bé en el moment de la seua retirada, estos eren els llocs més idonis per a avançar en les tasques de recuperació dels espais públics, ara, amb les vies públiques expedites i en un altre nivell de l’emergència, resulta necessari actuar sobre estos espais d’amuntonament de vehicles per a evitar que puguen convertir-se en un risc d’orde públic i per tant en una amenaça a on cada Administració pública, en el marc de les seues competències, ha d’adoptar decisions.

És cert que una simple visió dels llocs a on es troben en este moment amuntonats els vehicles ens permet realitzar una previsió per la qual, potser, més del 98% s’estimen inservibles i en situació de sinistre total.

Cal insistir que la concentració de múltiples vehicles sinistrats no només pot, amb el temps, convertir-se en element contaminant, sinó que, també, suposa un potencial risc d’incendi degut a la presència elements inflamables, fluids diversos, oli, gasolina, gasoil, bateries elèctriques, així com altres sediments i residus que s’han acumulat en estos vehicles sinistrats. Es vol insistir que suposen un determinat risc que cal tractar.

Les ubicacions actuals són:

|  |  |
| --- | --- |
| *Municipi* | *Direcció/coordenades* |
| Paiporta | 39°25’50.5"V 4°29’64.1"H |
| Paiporta | 42.415671, -0.420753 |
| Paiporta | 17.698863, -0.410124 |
| Paiporta | 01.704088, -0.414572 |
| Alfafar | Pérez Llácer, 1C. Al costat del MN4 |
| Picassent | Carrer 7 P.I. Codonyers, 8, 46616 Picassent, València |
| Albal | Polígon Braç del Vicari. Albal, 46309, València |
| Beniparrell | Carrer les Escoles, 18, 46047 Beniparrell, València |
| Beniparrell | Carrer Sant Josep, 1, 46001 Beniparrell, València |
| Chiva | C. El Collao, 60, 46400 Chiva, València |
| Chiva | C. El Collao, 29, 46885 Chiva, València |
| Chiva | Chiva, 46948, València |
| Chiva | C. la Alhóndiga, 8 |
| Catarroja | Cementeri |
| Catarroja | Villa Carmen |
| Benimodo | en camps abandonats en la zona del poliesportiu |
| L’Alcúdia | Av. Montortalt del Polígon Camí Real |
| Catadau | solar final carrer Ramón Esteve |
| Catadau | c. Major - carrer Nou |
| Pedralba | en el pàrquing del camp de futbol |
| Chiva | Polígono La Pahilla |
| Cheste | en el pàrquing del circuit de velocitat |
| Catarroja | CMR 1 i 2 |
| Cheste | Camí agrícola al nord de CV383 |
| Yátova | Magatzem municipal. Av. Diputació n/1 |
| Alaquàs | Polígon Els Mollons |
| Guadassuar | c. Benifaió s/n |
| Algemesí | carrer de l’Albotaina, 2 |
| Torrent | Zona parc bombers Torrent Picanya |
| Real de Montroi | CV50 |
| Benetússer | <https://maps.app.goo.gl/nasg5z7qezaso8i18> |
| Llocnou de la Corona | UTE Hornillos |
| Buñol | Campa Renfe |
| Alfafar | Pàrquing Ikea |
| Montserrat | Policia Local |
| Guadassuar | Carrer Alberic, Polígon Industrial Guadassuar |
| Massanassa | Carrer del Camí Fus, 46751 Massanassa, València |
| Massanassa | Carrer del Poliesportiu, 46507 Massanassa, València |
| Algemesí | AV. Les Moreres Polígon Industrial Pepe Miquel |
| Algemesí | Carrer Albotaina / Antiga Cooperativa |
| Alfafar | Carrer Colon |
| Alfafar | Mariano Benlliure |
| Alfafar | c. Blasco Ibáñez |
| Albal | Carrer María Moliner |
| Qualsevol altre omés però amb la mateixa finalitat | |

  

El Govern d’Espanya, en el Reial decret llei 6/2024, de 5 de novembre (BOE de 6.11.2024), adopta una sèrie de mesures urgents de resposta davant dels danys causats per la DANA, entre les quals es troba l’exempció de les taxes de trànsit per la tramitació de baixes definitives de vehicles danyats i l’expedició de duplicats de permisos de circulació o de conducció destruïts o extraviats per estes causes (Ex Art. 12). En el seu desenrotllament s’ha aprovat la Instrucció KMV 7308/16 que facilita la baixa temporal dels citats vehicles simplement amb la mera comunicació rebuda a través de Consorci de Compensació d’Assegurances i autoritats de la Comunitat Valenciana.

Igualment, la Direcció General de Trànsit com a organisme competent ha desenrotllat una aplicació que permet conéixer el lloc a on es troba depositat el vehicle sinistrat pel temporal

<https://www.dgt.es/nuestros-servicios/afectados-dana/vehiculos-dana/>.

També el Consorci de Compensació d’Assegurances, com a entitat responsable civilment, ha elaborat i emés diverses notes informatives per a iniciar els processos de taxació dels citats vehicles.

És el Govern d’Espanya, i en este cas, la Direcció General de Trànsit (dependent del Ministeri de l’Interior), qui és competent per a tramitar la baixa definitiva d’un vehicle que ha quedat inservible per la DANA. No obstant, prèviament, ha de ser el Consorci de Compensació d’Assegurances (que també depén del Govern d’Espanya, en este cas com a entitat pública empresarial, dependent del Ministeri d’Economia, Comerç i Empresa) qui ha de realitzar el peritatge, no només per a oferir al titular la indemnització que corresponga conforme a dret, sinó per a cursar la baixa definitiva d’este vehicle que haja sigut declarat sinistre total. Fins a eixe moment, el propietari del vehicle ostenta drets sobre el seu vehicle, que acaben amb la declaració de sinistre total. A partir des d’eixe moment, legalment el vehicle es convertix en residu, i queda a la disposició de la conselleria competent en matèria de residus, que arbitrarà les mesures necessàries per al seu traslladat a un centre autoritzat de tractament (CAT) de cara la seua descontaminació, desmuntatge, prefragmentació, trituració, separació dels seus materials, etc., de cara a l’obligatòria protecció del medi ambient, que sí que forma part de les competències de la nostra Comunitat Valenciana.

D’altra banda, les peritacions de Consorci de Compensació d’Assegurances, malgrat que han transcorregut més de dos setmanes des de la DANA, no ha procedit a la taxació completa de tots els vehicles sinistrats, així com també, la ciutadania no pot conéixer de manera exacta a on es troba el seu vehicle perquè l’aplicació de la Direcció General de Trànsit no compta amb les dades necessàries que permeten localitzar els vehicles sinistrats en les vies urbanes.

Per tot l’exposat, i mancant que el Govern d’Espanya procedisca a adoptar les mesures legals que permeten la destrucció dels vehicles, en este moment de l’emergència es fa necessari:

1r. Procedir a l’examen i atenció dels recintes a on es troben amuntonats els vehicles per a adoptar, després del seu examen, les mesures de seguretat que siguen més oportunes i adequades, d’acord amb la realitat de cada un dels llocs (situació i voltants) a on estos vehicles es troben depositats.

2n. Procedir a la retirada dels vehicles que encara es troben abandonats i amb danys greus que evidencien signes de sinistre total en zones limítrofes a les vies de circulació sense interferir en el trànsit i circulació d’altres vehicles, però que en tot cas van ser objecte de danys greus producte de la DANA.

3r. Procedir a traslladar els vehicles als depòsits habilitats a tal fi per la conselleria competent en matèria de residus.

4t. Procedir a la identificació dels vehicles que es troben dins de cada un dels depòsits habilitats a tal fi per la conselleria competent en matèria de residus, fent constar: matrícula o número de bastidor, marca, model i color del vehicle.

5t. Estes dades, com més prompte millor, seran remeses al Consorci de Compensació d’Assegurances i a la Direcció General de Trànsit, perquè, dins de la lleialtat institucional, puguen fer el seu treball tan bé com siga possible per a facilitar esta informació als ciutadans. D’una banda, la taxació/estat dels seus vehicles i per un altra la ubicació d’estos per a la seua localització.

6t. Amb l’objectiu d’assegurar la coordinació, la cohesió i l’eficàcia de les polítiques públiques de protecció civil (art. 1 Llei 17/2015, de 9 de juliol, del sistema nacional de protecció civil), cal requerir al Consorci de Compensació d’Assegurances, a l’efecte que, com més prompte millor i amb els recursos que requerix l’emergència propis i/o de tercers, procedisca a la taxació dels vehicles localitzats en estos punts d’ubicació. Així com també, que esta informació siga immediatament enviada a la Direcció General de Trànsit perquè procedisca a la baixa definitiva d’estos vehicles, en el cas que procedisca.

Haurà de realitzar algun tipus de marca distintiva en els vehicles taxats de manera que es conega que ja han sigut taxats, fent arribar al CECOPI una relació dels vehicles taxats en cada un dels recintes.

7m. Amb l’objectiu d’assegurar la coordinació, la cohesió i l’eficàcia de les polítiques públiques de protecció civil (art. 1 Llei 17/2015, de 9 de juliol, del sistema nacional de protecció civil), cal requerir a la Direcció General de Trànsit perquè, com més prompte millor, procedisca a inscriure en els seus registres la baixa definitiva d’estos vehicles de cara al seu trasllat als centres autoritzats de tractament (CAT) per a assegurar la seua destrucció sense menyscapte al medi ambient en la Comunitat Valenciana.

8u. Es dispose així, perquè com més prompte millor i una vegada examinades les circumstàncies concurrents i assegurats els drets dels propietaris dels vehicles sinistrats i el necessari orde públic i la protecció del medi ambient, es procedisca com més prompte millor a la retirada d’estos vehicles.

Estes mesures es justifiquen en el principi de proporcionalitat, a on les limitacions resulten proporcionals a la finalitat perseguida, ja que les mesures adoptades són les menys perjudicials per als drets de tercers, no es prolonguen especialment en el temps al no afectar el dret dels titulars i són les úniques que, en este moment i, d’acord amb les circumstàncies concurrents, es poden adoptar per a aconseguir la finalitat perseguida amb el respecte dels drets col·lectius i individuals.

La base legal la trobem en la mateixa Llei 17/2015, de 9 de juliol, del sistema nacional de protecció civil, entre altres en els articles 7 bis, i 20 (Deure de col·laboració i Fase de recuperació).

D’altra banda, la Llei 13/2010, de 23 de novembre, de la Generalitat, de protecció civil i gestió d’emergències conté iguals mesures, entre altres en els articles 2,7; 2,8 i 63 (Minimitzar els efectes de la zona d’emergències i rehabilitar per a la tornada a la normalitat).

La necessària col·laboració entre les administracions públiques en el marc de les seues competències apareix recollida en les dos normes jurídiques, expressament en l’article 1 (objecte i finalitat de la llei) i com assenyala el mateix preàmbul de la Llei « els recursos que l’Estat destina a estos fins són susceptibles també d’utilització per les altres administracions, mentres siga possible i convenient per a garantir a tots els ciutadans el més elevat nivell de protecció».

Per tot l’anterior, i conforme s’ha acordat en la reunió del CECOPI mantinguda el dia 21 de novembre a les 20 hores procedix el següent

ORDENEM

*Primer*

Procedir a l’examen i atenció de las ubicacions actuals (abans ressenyades) a on es troben amuntonats els vehicles per a adoptar, després del seu examen, les mesures de seguretat que siguen més oportunes i adequades, d’acord amb la realitat de cada un dels llocs (situació i voltants) a on estos vehicles es troben depositats.

*Segon*

Procedir a la retirada dels vehicles que encara es troben abandonats i amb danys greus que evidencien signes de sinistre total en zones limítrofes a les vies de circulació sense interferir en el trànsit i circulació d’altres vehicles, però que en tot cas van ser objecte de danys greus producte de la DANA.

*Tercer*

Procedir a traslladar els vehicles als depòsits habilitats a tal fi per la conselleria competent en matèria de residus.

*Quart*

Procedir a la identificació dels vehicles que es troben dins de cada un els depòsits habilitats a tal fi per la conselleria competent en matèria de residus, fent constar: matrícula o número de bastidor, marca, model i color del vehicle.

*Quint*

Estes dades, com més prompte millor, seran remeses al Consorci de Compensació d’Assegurances i a la Direcció General de Trànsit, perquè, dins de la lleialtat institucional, puguen fer el seu treball tan bé com siga possible per a facilitar esta informació als ciutadans. D’una banda, la taxació/estat dels seus vehicles i per un altra la ubicació d’estos per a la seua localització.

*Sext*

Amb l’objectiu d’assegurar la coordinació, la cohesió i l’eficàcia de les polítiques públiques de protecció civil (art. 1 Llei 17/2015, de 9 de juliol, del sistema nacional de protecció civil), cal requerir al Consorci de Compensació d’Assegurances, a l’efecte que, com més prompte millor i amb els recursos que requerix l’emergència propis i/o de tercers, procedisca a la taxació dels vehicles localitzats en estos punts d’ubicació. Així com també, que esta informació siga immediatament enviada a la Direcció General de Trànsit perquè procedisca a la baixa definitiva d’estos vehicles, en el cas que procedisca.

Haurà de realitzar algun tipus de marca distintiva en els vehicles taxats de manera que es conega que ja han sigut taxats, fent arribar al CECOPI una relació dels vehicles taxats en cada un dels recintes.

*Sèptim*

Amb l’objectiu d’assegurar la coordinació, la cohesió i l’eficàcia de les polítiques públiques de protecció civil (art. 1 Llei 17/2015, de 9 de juliol, del sistema nacional de protecció civil), cal requerir a la Direcció General de Trànsit perquè, com més prompte millor, procedisca a inscriure en els seus registres la baixa definitiva d’estos vehicles a fi que per la conselleria competent en matèria de residus s’adopten les mesures necessàries per al seu trasllat als centres autoritzats de tractament (CAT) per a assegurar la seua destrucció sense menyscapte al medi ambient en la Comunitat Valenciana.

*Octau*

Es dispose així, perquè com més prompte millor i una vegada examinades les circumstàncies concurrents i assegurats els drets dels propietaris dels vehicles sinistrats i el necessari orde públic i la protecció del medi ambient, es procedisca com més prompte millor a la retirada d’estos vehicles.

  

València, 21 de novembre de 2024

Salomé Pradas Ten

Consellera de Justícia i Interior

Vicente Martínez Mus

Conseller de Medi Ambient, Infraestructures i Territori